#### *LJUBAVNA LIRIKA HRVATSKE RENESANSE – hrvatski petrarkisti*

- naši renesansni pjesnici pisali su pod utjecajem Petrarkinog stvaralaštva, po uzoru na narodnu poeziju tkz. začinjavce i po uzoru na trubadursko stvaralaštvo

- najstariji stih naše renesansne poezije je dvostruko rimovani dvanaesterac (rimuje se nakon 6. i 12. sloga) zove se aleksandrinac

- prvi liričari pojavili su se u Dubrovniku- Šiško Menčetić, Džore Držić, Hanibal Lucić, Nikša Ranjina- njeguju ljubavnu poeziju u kojoj slave žensku ljepotu, iskazuju osjećaje i raspoloženja neuzvraćene ljubavi; prve petrarkističke pjesme objavljene su u Zborniku Nikše Ranjine

**HANIBAL LUCIĆ: *Jur ni jedna na svit vila***

- ljubavna pjesma

- tema: opis ženske ljepote

- stih je osmerac, kitica oktava

- započinje i završava istim stihovima

- teži skladu- po uzoru na antiku

- motivi: čelo, kosa, kruna od kose

- njena ljepota kod svakog izaziva radost- crne oči i crne tanke obrve- izaziva radost, veselje i tjera na tugu; lice uspoređuje s ružom, bijeli vrat i prsa, zubi kao biser

**DŽORE DRŽIĆ: *Grem si grem***

- ljubavna elegična pjesma tužnog tona

- ima specifičnu kompoziciju- ponavljanjem stihova izražava svoju želju za odlaskom na mjesto gdje će pronaći duševni mir radi nesretne ljubavi, no ne nalazi ga pa želi umrijeti

- u pjesmi je prisutan akrostih u kojem pjesnik GIORETA ispisuje svoje ime

**ŠIŠKO MENČETIĆ: *Prvi pogled***

- ljubavna pjesma pisana aleksandrincem

- idilična slika prirode- motiv buđenja prirode

- iznenađen je ljepotom žene koju je vidio (idealizirani lik)- prikazana je u bijeloj odjeći i kao vila. Splela je vijenac od kose i ima zlatne pramenove (motiv kose) i na kraju motiv gorčine

***Odiljam se – pjesma na narodnu, neki je pripisuju Džori Držiću***

- ljubavna pjesma pisana stihom bugarštice (dugi stih naše narodne epske pjesme)

- moli da mu bude vjerna, plač i suze

- nezadovoljstvo sa životom

**PETAR ZORANIĆ*- PLANINE***

- pastirski roman, prvi hrvatski roman u stihu i prozi

- opisuje put pastira Zorana po njegovom zavičaju- zadarska okolica, slavi i veliča ljepotu svoga rodnog kraja- imaginarni put koji traje 7 dana

- u sebi sadrži pjesma što ih pjevaju pastiri

- vila u romanu simbolizira domovinu Hrvatsku

- likovi: Zoran – pjesnik, vila Zorica, vila Dejanira, pastir Marul

-značenje djela: smatra se i prvim romanom uopće u hrvatskoj književnosti, a možemo ga smatrati pastoralnim romanom prema žanru.

“Planine” se sastoje od dijelova u prozi i u stihu i sve to ukomponirano je u 24 poglavlja. Model u kojem je Zoranić pronašao inspiraciju je djelo “Arcadije” iz 1504. godine Talijana Jacopa Sannazara koji piše o sličnoj tematici, pjesniku koji u obliku pastira bježi zbog nesretne ljubavi u Arkadiju.

Glavna tema Zoranićevog djela “Planine” je putovanje autora sjevernom Dalmacijom (zamišljeno putovanje pastira Zorana u planine i njegova želja da se oslobodi ljubavi, no na kraju shvaća da je bit života u duhovnim vrijednostima).

.

On na putu susreće pastire koji mu pričaju priče o postanku zavičaja koji ga okružuje. Tako mu pričaju o postanku Velebita, Nina, Zadra, Privlake, Dinare i Krke. Pričaju mu i priče o raznim pojavama koje su tipične za to područje, kao što je na primjer bura, pjevaju ljubavne pjesme i pričaju o metamorfozama.

- tri tipa izražavanja u djelu:

prvi se tiče autora i njegovog pripovijedanja u kojem on otkriva da je razlog njegovog putovanja ljubav, otkriva nam događaje koji će uslijediti te svoje viđenje njih, ali i snove za koje bi želio da se ostvare. Drugi tip su pripovijedanja pastira i vila, a treći pastirske pjesme.

**PETAR HEKTOROVIĆ; Ribanje i ribarsko prigovaranje**

U tri dana putovanja pripovjedač obilazi otoke, gleda ribare kako love i sluša njihove narodne pjesme. Očaran je svakim trenutkom provedenim s njima, te im obeća kako će i ubuduće vrlo rado otići s njima na novo putovanje. U tome se vidi njegova ljubav prema zavičaju, puku, prirodnim ljepotama. Njegova duša je jednostavna, živi u trenutku i cijeni sve što mu život pruža. Pripovjedač je čovjek koji je voli život, optimističan je i dobroćudan.

Vrijeme radnje: 1566. godina

Mjesto radnje: Jadran i jadranski otoci

Vrsta djela: narativni spjev u tri dijela, putopis

Tema djela: trodnevno putovanje pripovjedača kao renesansnog čovjeka koji uživa u prirodi i svijetu koji ga okružuje s dvojicom ribara (Nikola i Paskoje) od Hvara do Brača i Šolte

Značenje djela: opis stvarnog putovanja, Hektorović prvi put uvodi likove težaka u hrvatsku književnost, zapisane su narodne pjesme (bugarštice), djelo je posvećeno Hektorovićevu prijatelju Hijeronimu Bartučeviću